Up-182/04
Datum: 2004-04-29T00:00:00.000+02:00
ecli: ECLI:SI:USRS:2004:Up.182.04
vrsta: posamični akt
zadeva: ustavna pritožba
objavljeno: Neobjavljeno | 29.04.2004
dokument: US23395
akt: Ustavna pritožba A. A. zoper odločbo Senata za prekrške št. Pp- 9339/02 z dne 29. 10. 2003 v zvezi z odločbo Sodnika za prekrške v Kopru št. P-1256/02 z dne 22. 10. 2002
resitev: zavrženje
izrek: Ustavna pritožba A. A. zoper odločbo Senata za prekrške št. Pp- 9339/02 z dne 29. 10. 2003 v zvezi z odločbo Sodnika za prekrške v Kopru št. P-1256/02 z dne 22. 10. 2002 se zavrže.
stavek: Ker pritožnik v vsebinskem smislu pravnih sredstev ni izkoristil, je Ustavno sodišče ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, Zakon o Ustavnem sodišču [ZUstS]
datum_vloge: 2004-03-09T23:00:00.000Z
datum_odlocitve: 2004-04-28T22:00:00.000Z

# Up-182/04 - 6

29. 4. 2004

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 20. aprila 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper odločbo Senata za prekrške št. Pp- 9339/02 z dne 29. 10. 2003 v zvezi z odločbo Sodnika za prekrške v Kopru št. P-1256/02 z dne 22. 10. 2002 se zavrže.**

## OBRAZLOŽITEV

S prvostopenjsko odločbo je bil pritožnik spoznan za odgovornega storitve cestnoprometnega prekrška po Zakonu o varnosti cestnega prometa (Uradni list RS, št. 30/98 in nasl. - ZVCP). Izrečeni sta mu bili denarna kazen in stranska kazen prenehanja veljavnosti vozniškega dovoljenja. Senat za prekrške je pritožbo zavrnil kot neutemeljeno.

Pritožnik zatrjuje kršitev pravice do sojenja v navzočnosti in pravice do izvajanja dokazov v korist obdolženca ter pravice do ustnega zaslišanja (22. člen v zvezi z 29. členom Ustave oziroma 6. člen Konvencije o varstvu človekovih pravic in temeljnih svoboščin, Uradni list RS, št. 33/94, MP, št. 7/94 - EKČP).

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.

Pritožnik je vložil pritožbo, vendar ni v njej navedel nobene izmed kršitev, zatrjevanih v ustavni pritožbi. Zato v vsebinskem smislu pravnih sredstev, ki so mu bila na razpolago, ni izkoristil. Zahteva po izčrpanju vseh pravnih sredstev namreč ne pomeni samo formalnega izčrpanja (to je vložitve pravnega sredstva), temveč pomeni tudi materialno izčrpanje (to je vsebinsko uveljavljanje kršitev človekovih pravic že v vloženih pravnih sredstvih). Zato te domnevne kršitve ni mogoče uveljavljati v ustavni pritožbi.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk.

Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča.

Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer